《庭中种花》
宋代·苏辙

空庭一无有，初种六株花。
青桐绿杨柳，相映成田家。
春雨散膏油，朝暾发萌牙。
造物知我心，初来尽枯槎。
开花已可贵，结子成益佳。
百事尽如此，一生复何嗟。
我生本穷陋，中年旅朝衙。
失脚堕南海，生还梦荒遐。
筑室虽不多，於我则已奢。
松筠伴衰老，已矣无复加。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。